สวัสดีครับ คือบ้านผมมีแมวอยู่ 4 ตัว ทุกตัวได้รับวัคซีนกระตุ้นแล้ว แต่ 2 ตัวได้รับช้ากว่ากำหนด 2-3 เดือน ได้เข็มเดียว ทีนี้ผมโดนตัวที่ได้วัคซีนตรงเวลาข่วนครับ ผมอยากไปฉีดแต่ว่าผู้ปกครองไม่ให้ไปฉีดวัคซีน เพราะเค้าบอกว่าแมวเลี้ยงปิด และฉีดวัคซีนแล้ว ตัวผมเคยได้วัคซีนพิษสุนัขบ้า 5 เข็มตอนประมาณ ป.5 ตอนนี้ผมกำลังจะขึ้น ม.5 ครับ เป็นแบบนี้ผมควรจะทำอย่างไรต่อครับ ขอบครับ
สวัสดีค่ะ หากโดนแมวข่วนจนผิวหนังเกิดบาดแผลมีเลือดออก หรือมีรอยถลอก ก็อาจเสี่ยงต่อการติดเชื้อพิษสุนัขบ้าได้ แม้แมวจะฉีดวัคซีนแล้วก็ตาม อย่างไรก็ตาม หากเป็นแมวที่เลี้ยงเอง โดยเลี้ยงแบบระบบปิด โอกาสในการติดเชื้อก็ถือว่ามีน้อยมากมาก ดังนั้น อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะอย่างไรก็ตาม แผลที่โดนข่วน อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ